## Odluka o porezima Grada Slavonskog Broda

### NN 119/2001 (28.12.2001.), Odluka o porezima Grada Slavonskog Broda

# GRAD SLAVONSKI BROD

2023

Na temelju članka 3. i 30. Zakona o financiranju jedinica lokalne i
područne (regionalne) samouprave (»Narodne novine« br. 117/93., 69/97., 33/00.,
73/00. i 127/00.) i članka 28. Statuta Grada Slavonskog Broda (»Službeni
vjesnik Brodsko-posavske županije« br. 2/94.) Gradsko vijeće je na 6. sjednici,
održanoj 5. prosinca 2001. godine donijelo

## ODLUKU

### O POREZIMA GRADA SLAVONSKOG BRODA

I. OPĆE ODREDBE

Članak 1.

Ovom Odlukom se utvrđuju stope, visine poreza, te način obračuna i
plaćanja gradskih poreza što su vlastiti izvori prihoda Grada Slavonskog Broda.

Članak 2.

Gradske poreze plaćaju obveznici s područja grada Slavonskog Broda prema
Zakonu o financiranju jedinica lokalne i područne (regionalne) samouprave,
Općem poreznom zakonu i prema ovoj Odluci.

Članak 3.

Grad Slavonski Brod uvodi sljedeće poreze:

1. prirez porezu na dohodak

2. porez na potrošnju

3. porez na kuće za odmor

4. porez na tvrtku ili naziv

5. porez na neobrađeno obradivo poljoprivredno zemljište

6. porez na nekorištene poduzetničke nekretnine

7. porez na neizgrađeno građevno zemljište.

Članak 4.

Kod prireza porezu na dohodak, poreza na potrošnju, poreza na kuće za
odmor, poreza na tvrtku ili naziv, poreza na neo­brađeno obradivo
poljoprivredno zemljište, poreza na nekorištene poduzetničke nekretnine i
poreza na neizgrađeno građevno zem­ljište utvrđuju se stope i visina poreza, te
način obračuna i plaćanja kako je to propisano ovom Odlukom i Zakonom o
financiranju jedinica lokalne i područne (regionalne) samouprave.

II. PRIREZ POREZU NA DOHODAK

Članak 5.

Prirez porezu na dohodak plaća se na:

1. dohodak od nesamostalnog
rada

2. dohodak od samostalne
djelatnosti

3. dohodak od imovine i
imovinskih prava

4. dohodak od kapitala

5. dohodak od osiguranja.

Članak 6.

Vrste poreza na dohodak,
obračun, način i rokovi plaćanja poreza na dohodak i oslobođenja plaćanja
poreza na dohodak propisani su Zakonom o porezu na dohodak i primjenjuju se pri
utvrđivanju prireza porezu na dohodak.

Članak 7.

Porezni obveznik je fizička
osoba koja ostvaruje dohodak i ima prebivalište ili uobičajeno boravište na
području grada Slavonskog Broda. Ako više fizičkih osoba zajednički ostvaruje
dohodak, porezni obveznik je svaka fizička osoba zasebno i to za svoj udio u
zajednički ostvarenom dohotku.

Članak 8.

Osnovica prireza porezu na dohodak je porez na dohodak u skladu sa
Zakonom o porezu na dohodak.

Članak 9.

Prirez porezu na dohodak plaća se po stopi od 8%.

Članak 10.

Podaci o obračunanom i
uplaćenom prirezu poreza na dohodak unose se u karticu poreza na dohodak.

Članak 11.

Prirez porezu na dohodak
uplaćuje se u korist proračuna Grada Slavonskog Broda.

Članak 12.

Kada porezni obveznik poreza
i prireza porezu na dohodak dospjeli porez ne plati u propisanom roku, porez i
prirez prisilno će se naplatiti po odredbama Općeg poreznog zakona.

Kod više uplaćenog predujma
poreza i prireza porezu na dohodak izvršit će se povrat u skladu s Općim
poreznim zakonom.

Članak 13.

Uvid i kontrolu nad
obračunavanjem i plaćanjem prireza porezu na dohodak provodi
Računovodstveno-financijska služba grada.

III. POREZ NA POTROŠNJU

Članak 14.

Porez na potrošnju plaća se na potrošnju alkoholnih pića (prirodna i
specijalna vina, vinjak, rakiju i ostala žestoka pića), piva i bezalkoholnih pića
u ugostiteljskim objektima.

Članak 15.

Obveznik poreza na potrošnju
iz članka 14. ove Odluke je svaka pravna i fizička osoba koja pruža
ugostiteljske usluge.

Članak 16.

Osnovicu poreza na potrošnju
iz članka 14. ove Odluke čini prodajna cijena pića po kojoj se pića prodaju u
ugostiteljskim objektima, bez poreza na dodanu vrijednost.

Članak 17.

Porez na potrošnju alkoholnih
pića i bezalkoholnih pića, te piva plaća se po stopi od 3% na osnovicu.

Članak 18.

Obračunati porez na potrošnju
alkoholnih pića i bezalkoholnih pića i piva porezni obveznik plaća u skladu i u
rokovima propisanim u Zakonu o porezu na dodanu vrijednost.

Članak 19.

Poslove u svezi s
utvrđivanjem, naplatom i ovrhom poreza na potrošnju obavlja Porezna uprava.

Članak 20.

Nadležna organizacija platnog
prometa zadužena za naplatu javnih prihoda obračunava i uplaćuje naknadu za rad
Poreznoj upravi u skladu sa Suglasnosti Ministarstva financija (»Narodne
novine« 79/01.).

IV. POREZ NA KUĆE ZA ODMOR

Članak 21.

Porez na kuće za odmor plaćaju pravne i fizičke osobe, koje su vlasnici
kuća za odmor.

Kućom za odmor smatra se
svaka zgrada ili dio zgrade ili stan koji se koriste povremeno ili sezonski.

Kućom za odmor u smislu ove
Odluke ne smatraju se gospodarstvene zgrade koje služe za smještaj poljoprivrednih
strojeva, oruđa i drugog pribora.

Članak 22.

Porez na kuće za odmor plaća
se godišnje u iznosu od 10,00 kuna po četvornom metru korisne površine.

Članak 23.

Porez na kuće za odmor ne
plaća se na kuće za odmor koje se ne mogu koristiti.

Kućama za odmor iz stavka 1.
ovoga članka smatraju se kuće za odmor koje se ne mogu koristiti zbog ratnih
razaranja i prirodnih nepogoda (poplava, požar, potres), te starosti i troš­nosti.

Porez na kuće za odmor ne
plaća se na kuće za odmor za vrijeme dok su u njima smješteni prognanici i
izbjeglice.

Članak 24.

Obveznici poreza na kuće za
odmor moraju Gradskom poglavarstvu, Upravnom odjelu za gospodarstvo, dostaviti
podatke o kućama za odmor, koji se odnose na mjesto gdje se nalaze ti objekti,
korisnu površinu te druge podatke potrebne za razrez poreza na imovinu.

Podatke iz stavka 1. ovoga
članka porezni obveznici moraju dostaviti do 31. ožujka u godini za koju se
razrezuje porez.

Članak 25.

Porez na kuće za odmor plaća se
u roku od 15 dana od dana dostave rješenja o razrezu poreza.

V. POREZ NA TVRTKU ILI NAZIV

Članak 26.

Obveznici poreza na tvrtku ili naziv (u daljnjem tekstu: porez na
tvrtku) su pravne ili fizičke osobe koje su obveznici poreza na dobit ili
poreza na dohodak i registrirane su za obavljanje djelatnosti.

Osobe iz stavka 1. ovoga
članka koje u svome sastavu imaju poslovne jedinice (prodavaonice, pogone,
radionice, prodajna mjesta), obveznici su poreza na tvrtku za svaku poslovnu
jedinicu.

Obveznici poreza na tvrtku
koji ne obavljaju djelatnost ne plaćaju porez na tvrtku.

if !supportEmptyParas endif

PRAVNE OSOBE

u kunama

|  |  |  |  |
| --- | --- | --- | --- |
| DJELATNOST | VELIKI  PODUZET-  NICI | SREDNJE  VELIKI  PODUZET. | MALI  PODUZET-  NICI |
| PODRUČJE NKD-a  64, 65, 66, 67, 70, 71, 72, 74 | 2.000,00 | 1.500,00 | 1.200,00 |
| PODRUČJE NKD-a  50, 51, 52, 55, 60, 61, 62, 63  OSIM 50.20, 50.40.4, 52,70 | 1.400,00 | 1.100,00 | 800,00 |
| PODRUČJE NKD-a  01, 02, 05, 10, 15, 16, 17, 18, 19,  20, 21, 22, 23, 24, 25, 26, 27, 28,  29, 30, 31, 32, 33, 34, 35, 36, 37,  45, 50,20, 50,40.4, 52,70, 93,01,  93,02 | 1.000,00 | 800,00 | 600,00 |
| PODRUČJE NKD-a  Ostalo | 1.200,00 | 1.000,00 | 700,00 |

if !supportEmptyParas endif

if !supportEmptyParas endif

if !supportEmptyParas endif

FIZIČKE OSOBE

                                                                                    Kuna

|  |  |
| --- | --- |
| DJELATNOST | if !supportEmptyParas endif |
| PODRUČJE NKD-a    64, 65, 66, 67, 70, 71, 72, 74 | 1.000,00 |
| PODRUČJE NKD-a                                          50, 51, 52, 55, 60, 61, 62, 63    OSIM 50.20, 50.40.4, 52,70 | 900,00  if !supportEmptyParas endif |
| PODRUČJE NKD-a                                          01, 02, 05, 10, 15, 16, 17, 18, 19, 20, 21,    22, 23, 24, 25, 26, 27, 28, 29, 30, 31, 32,    33, 34, 35, 36, 37, 45, 50,20, 50,40.4,    52,70, 93,01, 93,02 | 400,00  if !supportEmptyParas endif |
| PODRUČJE NKD-a                                          Ostalo  if !supportEmptyParas endif | 600,00  if !supportEmptyParas endif |

if !supportEmptyParas endif

if !supportEmptyParas endif

Članak 27.

Porez na tvrtku plaća se unaprijed za tekuću godinu, u roku 15 dana od
dana dostave rješenja kojim je porez na tvrtku utvrđen.

Ako se tvrtka upiše u registar i počne s radom u drugoj polovici godine,
plaća 50% propisanog poreza na tvrtku.

Ako tvrtka prestane s radom u prvoj polovici godine, plaća 50%
propisanog poreza na tvrtku.

Članak 28.

Obveznik poreza na tvrtku dužan je naziv tvrtke, prijavu ili odjavu
tvrtke, promjenu naziva tvrtke i svaku drugu promjenu, što utječe na visinu
poreza, prijaviti Gradskom poglavarstvu, Upravnom odjelu za gospodarstvo, u
roku 15 dana od upisa u registar odnosno od nastale promjene.

Članak 29.

Porez na tvrtku ili naziv ne plaćaju:

1. Državni organi, jedinice lokalne i područne (regionalne), samouprave,
fondovi i pravne osobe iz područja društvenih djelatnosti.

2. Savez slijepih za vlastite prodavaonice.

3. Prenoćišta planinarskih i drugih društava.

4. Poduzeća za zapošljavanje invalida, ako od ukupnog broja zaposlenih
zapošljavaju 30% ili više invalidnih osoba, rehabilitiranih osoba i osoba koje
su na rehabilitaciji, hrvatski ratni vojni invalidi Domovinskog rata i članovi
obitelji poginulih i nestalih hrvatskih branitelja i civilni invalidi
Domovinskog rata koji samostalno obavljaju djelatnost.

VI. POREZ NA NEOBRAĐENO OBRADIVO
POLJOPRIVREDNO ZEMLJIŠTE

Članak 30.

Porez na neobrađeno obradivo po­ljoprivredno zem­ljište pla­ćaju
vlasnici ili zakupci toga zem­ljišta ako zem­ljište ne obrađuju godinu dana.

Pod neobrađenim obradivim po­ljoprivrednim
zem­ljištem iz stavka 1. ovoga članka smatra se zem­ljište koje se po svojoj
veličini, klasi i kulturi može obrađivati i privesti po­ljoprivrednoj proizvod­nji,
ali ga ne obrađuju vlasnici ili zakupci toga zem­ljišta.

Članak 31.

Osnovica poreza na neobrađeno
obradivo po­ljoprivredno zem­ljište je površina neobrađenog obradivog po­ljoprivrednog
zem­ljišta izražena u hektarima.

Članak 32.

Porez na neobrađeno obradivo
po­ljoprivredno zem­ljište pla­ća se godiš­nje po jednom hektaru neobrađenog
obradivog po­ljo­privrednog zem­ljišta u iznosu:

1. na oranice –
500,00 kn/ha

2. na povrt­njake – 800,00
kn/ha

3. na voć­njake – 1.000,00
kn/ha

4. na livade – 250,00 kn/ha.

Članak 33.

Porez na neobrađeno obradivo
po­ljoprivredno zem­ljište pla­ća se unaprijed za tekuću godinu, u roku 15 dana
od dana dostave rješe­nja kojim je porez utvrđen.

Članak 34.

Porez na neobrađeno obradivo
po­ljoprivredno zem­ljište plaća se na:

1. zem­ljište koje povjereno
na privremeno uprav­lja­nje gradu

2. zem­ljište koje je
neobrađeno uslijed nesposobnosti za rad poreznog obveznika zbog starosti ili
bolesti

3. zem­ljište koje ima ma­nje
od 1 hektara površine

Članak 35.

Obveznici poreza na
neobrađeno obradivo po­ljoprivredno zem­ljište dužni su Upravnom odjelu za
gospodarstvo grada Slavonskog Broda dostaviti podatke o mjestu, veličini, klasi
i kulturi zem­ljišta koje se ne obrađuje, do 31. ožujka u godini za koju se
razrezuje porez.

VII. POREZ NA NEKORIŠTENE PODUZETNIČKE NEKRETNINE

Članak 36.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti (pro­izvodni i drugi
poslovni prostori) koje se ne koriste.

Pod nekorištenim poduzetničkim nekretninama iz stavka 1. ovoga članka
smatraju se nekretnine u kojima se ne obav­lja djelatnost godinu dana.

Članak 37.

Obveznik poreza na
nekorištene poduzetničke nekretnine je pravna ili fizička osoba, vlasnik
nekretnina.

Članak 38.

Osnovica poreza na
nekorištene poduzetničke nekretnine je korisna površina nekretnine izražena u
četvornim metrima.

Članak 39.

Porez na nekorištene
poduzetničke nekretnine plaća se unaprijed za tekuću godinu, u roku 15 dana od
dana dostave rješe­nja kojim je porez utvrđen.

Članak 40.

Porez na nekorištene
poduzetničke nekretnine plaća se ovisno o gradskim zonama, koje su definirane u
Odluci o visini komunalne naknade (»Službeni vjesnik Brodsko-posavske županije«
br. 2/96.)

1. I. zona – 10,00 kn/m2

2. II. zona – 8,00 kn/m2

3. III. zona – 5,00 kn/m2

4. IV. zona – 5,00 kn/m2

Članak 41.

Porez na nekorištene
poduzetničke nekretnine ne plaća se na:

1. nekretnine koje su
povjerene na privremeno uprav­lja­nje gradu ili županiji

2. nekretnine koje imaju svojstvo
kulturnog dobra prema Zakonu o zaštiti i očuva­nju kulturnih dobara (»Narodne
novine« br. 69/99.).

Članak 42.

Obveznici poreza na
nekorištene poduzetničke nekretnine dužni su Upravnom odjelu za gospodarstvo
grada Slavonskog Broda dostaviti podatke o nekorištenoj poduzetničkoj
nekretnini i o ­njezinoj veličini izraženoj u četvornim metrima, do 31. ožujka
u godini za koju se razrezuje porez.

VIII. POREZ NA NEIZGRAĐENO GRAĐEVNO ZEMLJIŠTE

Članak 43.

Porez na neizgrađeno građevno zem­ljište plaćaju pravne i fizičke osobe
koje su vlasnici neizgrađenoga građevnog zem­ljišta.

Pod neizgrađenim građevnim zem­ljištem iz stavka 1. ovoga članka smatra
se zem­ljište koje se nalazi unutar granica gra­đev­nog područja grada na
kojemu se u skladu s prostornim planom mogu graditi građevine za stambene,
poslovne i druge namjene, a na kojemu nije izgrađena nikakva građevina. Neiz­građenim
gra­đevnim zem­ljištem smatra se i zem­ljište na kojemu postoji privremena
građevina za čiju izgrad­nju nije potrebno odobre­nje za grad­nju kao i zem­ljište
na kojemu se nalaze ostaci nekadaš­nje građevine.

Članak 44.

Osnovica poreza na neizgrađeno građevno zem­ljište je povr­šina
neizgrađenog građevnog zem­ljišta izražena u četvornim metrima.

Članak 45.

Porez na neizgrađeno građevno zem­ljište plaća se ovisno o gradskim
zonama, koje su definirane u Odluci o visini komunalne naknade (»Službeni
vjesnik Brodsko-posavske županije« br. 2/96.)

1. I. zona – 4,00 kn/m2

2. II. zona – 3,00 kn/m2

3. III. zona – 2,00 kn/m2

4. IV. zona – 1,00 kn/m2

Porez na neizgrađeno građevno zem­ljište ne plaća se na neiz­građeno
građevno zem­ljište u vlasništvu Grada Slavonskog Broda.

Članak 46.

Porez na neizgrađeno građevno zem­ljište plaća se unaprijed za tekuću
godinu, u roku 15 dana od dana dostave rješe­nja kojim je porez utvrđen.

Članak 47.

Obveznici poreza na neizgrađeno građevno zem­ljište dužni su Upravnom
odjelu za gospodarstvo grada Slavonskog Broda dostaviti podatke o mjestu i
veličini neizgrađenoga građevnog zem­ljišta, do 31. ožujka u godini za koju se
razrezuje porez.

Članak 48.

Pravne i fizičke osobe, porezni obveznici, dužni su na zahtjev Upravnog
odjela za gospodarstvo i Računovodstveno-financijske službe Grada Slavonskog
Broda dostaviti podatke, odnosno omogućiti uvid u poslovne k­njige i druge evidencije
zbog prikup­lja­nja podataka potrebnih za razrez i utvrđiva­nje poreza.

Članak 49.

Kada obveznik poreza dospjeli porez ne plati u propisanom roku, porez se
prisilno naplaćuje po odredbama Opće­g poreznog zakona.

Članak 50.

Kaznene i prekršajne odredbe, te odredbe o zastari, obnovi postupka i
žalbenom postupku propisane Općim poreznim zakonom i Zakonom o financira­nju
jedinica lokalne i područne (re­gionalne) samouprave jednako se primje­njuju i
za poreze propisane ovom Odlukom.

Članak 51.

Utvrđiva­nje i naplatu lokalnih poreza obav­lja Upravni odjel za
gospodarstvo i Računovodstveno-financijska služba Grada Slavonskog Broda.

Članak 52.

Stupa­njem na snagu ove Odluke prestaje važiti Odluka o lokalnim
porezima grada Slavonskog Broda (»Službeni vjesnik Brodsko-posavske županije«
br. 1/94.), Odluka o izmjeni i dopuni Odluke o lokalnim porezima Grada
Slavonskog Broda (»Službeni vjesnik Brodsko-posavske županije« broj 11/98. i
br. 2/99.) i Odluka o prirezu na porez na dohodak (»Narodne novine« 12/95.).

Članak 53.

Ova Odluka objav­ljuje se u »Službenom vjesniku Brodsko-posavske
županije« i stupa na snagu danom objave, a primje­njuje se od 1. 1. 2002.
godine.

Klasa: 021-03/01-01/171
Urbroj: 2178/01-07-01-1
Slavonski Brod, 5. prosinca 2001.

Predsjednik
Gradskog vijeća
**dr. Vladimir Jerković,** v. r.

Odluka, NN 119/2001-2023